Vyf sterf in gru-ongeluk in KrugersdorpDie ongelukstoneel. Foto: @GTP_Traffstats/Twitter Chris Botha, woordvoerder van Netcare 911, het gesê die ongeluk het omstreeks 18:50 in Robert Broomstraat plaasgevind. “Die bestuurder van die motor het glo beheer verloor, waarna die motor die pad verlaat en teen ŉ boom gebots het.” Volgens Botha het die motor in twee geskeur weens die slag. “Twee volwassenes en twee kinders is op die toneel dood verklaar.” Botha het gesê ŉ vierjarige seun is kritiek beseer in die botsing. Hy is op die toneel behandel voordat hy met ŉ helikopter na ŉ hospitaal geneem is. Hy het egter tydens die vlug aan sy beserings beswyk. Die presiese oorsaak van die ongeluk word ondersoek.